Lid van provinsiale wetgewer vas oor winkeldiefstal | Maroela Media
'n Vrou, glo 'n lid van die Vrystaatse provinsiale wetgewer, is in hegtenis geneem nadat sy glo probeer het om naellak en oorbelle uit 'n bekende kettingwinkel in Kaapstad te steel.
Konst. Denver Venketsamy, woordvoerder van die polisie, het gesê Moleleti Malitaba (56) is op 28 Mei omstreeks 15:50 in die Woolworths in Adderleystraat deur die operateur van die winkels se veiligheidskameras opgemerk.
Volgens die operateur het hy gesien hoe Malitaba oorbelle in die winkel neem, die verpakking verwyder en die oorbelle in haar sak druk. Sy is toe na die kosmetiese afdeling waar sy 'n botteltjie naellak se prysetiket en verpakking verwyder het, voordat sy dit in haar handsak geplaas het. "Die operateur het op die veiligheidskameras gesien hoe [Malitaba] 'n pakkie neute neem en by 'n betaalpunt vir slegs die neute betaal," het Venketsamy gesê.
Die operateur het die sekuriteitsbeamptes in kennis gestel en Malitaba is by die uitgang van die winkel voorgekeer. "Sy is na die beheerkamer geneem waar van die werknemers haar deursoek het en die naellak en oorbelle gevind het. Die pryse van die items was onderskeidelik R79,95 en R180," het Venketsamy gesê.
Die polisie is ontbied en Malitaba is in hegtenis geneem. Venketsamy het gesê Malitaba het haar in haar polisieverklaring as 'n lid van die Vrystaatse provinsiale wetgewer geïdentifiseer en gesê sy woon in Bloemfontein. Hy kon egter nie bevestig of sy wel 'n lid van die wetgewer is nie.
"Sy het 'n verklaring aan die landdroshof gelewer en die hof het haar tot 'n afleidingsprogram gevonnis en die aanklag teen haar teruggetrek. 'n Afleidingsprogram beteken dat die hof van die algemene vonnis van 'n boete of tronkstraf afwyk en die beskuldigde tot gemeenskapsdiens of 'n ander tipe program vonnis," het Venketsamy gesê. Hy kon nie bevestig presies watter straf Malitaba opgelê is nie.
And the amazement never stops………………….. REGTIG!!!
Hoekom word sy anders behandel? Sy is mos niks spesiaals nie!
Natuurlik sal sy anders behandel word want sy is swart en nog n lid van haar netso skelm president se regering.